SCB Financial Markets คาดกรอบเงินบาท วันนี้ 35.20 – 35.40 บ./ดอลลาร์
SCB Financial Markets คาดกรอบเงินบาท วันนี้ (30 มิ.ย.65) อยู่ที่ 35.20 - 35.40 บ./ดอลลาร์ โดยอ่อนค่าลงจากการที่ดอลลาร์แข็งค่าขึ้น จากการที่ “เฟด” พูดถึงสถานการณ์เงินเฟ้ออย่างต่อเนื่องและการขึ้นดอกเบี้ยอาจไม่ช่วยแก้ปัญหา
SCB Financial Markets คาดกรอบเงินบาท วันนี้ (30 มิ.ย.65) อยู่ที่ 35.20 - 35.40 บ./ดอลลาร์ โดยอ่อนค่าลงจากการที่ดอลลาร์แข็งค่าขึ้น จากการที่ “เฟด” พูดถึงสถานการณ์เงินเฟ้ออย่างต่อเนื่องและการขึ้นดอกเบี้ยอาจไม่ช่วยแก้ปัญหา
30 มิ.ย. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (30 มิ.ย.65) มีแนวโน้มเคลื่อนไหวในกรอบ 35.20 – 35.40 บาท/ดอลลาร์
ทั้งนี้ เงินบาทอ่อนค่าลงจากเมื่อวาน สืบเนื่องจากดอลลาร์ที่แข็งค่าขึ้น หลังมีการแสดงความคิดเห็นในเชิง hawkish จากนายเจอโรม พาวเวลล์ ประธานธนาคารกลางสหรัฐ (เฟด) ว่าปัจจัยเสี่ยงสำคัญที่สุดต่อเศรษฐกิจสหรัฐคือภาวะเงินเฟ้อต่อเนื่อง และการขึ้นอัตราดอกเบี้ยจะไม่ชะลอเศรษฐกิจมากเกินไป
ในขณะที่เงินยูโรอ่อนค่าลง โดยนางคริสติน ลาการ์ด ประธานธนาคารกลางยุโรป (ECB) กล่าวว่ายุคก่อนโรคระบาดที่อัตราเงินเฟ้อต่ำเป็นพิเศษอาจจะไม่กลับคืนมา และธนาคารกลางต่างๆ ต้องปรับตัวรับตัวเลขคาดการณ์เงินเฟ้อที่สูงขึ้นอย่างมีนัยสำคัญ